钦定古今图书集成/理学汇编/学行典/第243卷 > 沈鏊
## 钦定古今图书集成/理学汇编/学行典/第243卷 > 沈鏊

按《靖江县志》：“沈鏊，字济之，靖嘉中，岛寇犯境，乡民奔
入城避患，人皆扃户不纳，鏊独听。民群集其家，出粟
为糜，拆屋作薪，旬日尽粟百馀斛。尝有邻筑舍侵其
地，家人忿，欲直之官，鏊曰：‘奈何以此失乡里好’。不听。
初艰于子，养族子为嗣，以酒过不受责，仍归其家。鏊
叹曰：‘彼不我父，我不可不子视之也’。为割产之半与”
之。生平无所嗜好。独以诗史自娱。所交皆一时贤达。
朋友宴集。绝口不谈时事。卒年八十有三。